L’Associació de Diabètics de Burjassot comença a preparar la celebració del desé aniversari
2025-07-24

Immersos en la preparació de la programació per a commemorar els seus deu anys de vida, l’Associació de Diabètics de Burjassot ha mantingut, en aquests dies, una reunió amb l’alcalde del municipi, Rafa García, i la regidora de Sanitat, Isabel Mª Mora.

En la reunió, a la qual va assistir Adela Pérez, de l’Associació de Diabetis de Burjassot i Ernesto Navarro Escobar, president de l’Associació de Diabètics de València, es va parlar de les activitats que s’organitzaran en conjunt amb les dues entitats, una d’elles, un concert benèfic enfocat a xiquets amb diabetis. Els beneficis es destinaran a l’organització d’un campament per a xiquets que pateixen aquesta malaltia.

Així mateix, l’entitat burjassotera compleix, al 2025, els seus primers deu anys de vida i ja estan treballant també en la programació dels actes que desenvoluparan al llarg de l’any i en els quals comptaran amb la col·laboració de l’Ajuntament de Burjassot.